TEKAŠKO DRUŠTVO BISTRC

ZBOR ATLETSKIH SODNIKOV

ILIRSKA BISTRICA

POROČILO DELA

V LETU 2016

Zbor atletskih sodnikov Ilirska Bistrica deluje v sklopu Tekaškega društva Ilirska Bistrica od leta 2011 in šteje 11 članov. Od tega števila je 6 članov aktivnih atletskih sodnikov, 3 člani so aktivni le na lokalnem nivoju, ker se zaradi službenih ali trenerskih obveznosti ne morejo udeležiti sojenj na večjih tekmovanjih v drugih krajih, medtem ko sta 2 člana neaktivna že dalj časa (službene obveznosti in porodniški dopust).

V letu 2016 so se sodniki 41 krat udeležili sojenj na 16 tekmovanjih, in sicer:

- na mitingu v Postojni,

- na mednarodnem mitingu v Velenju,

- na 7 državnih atletskih tekmovanjih (Postojna in Nova Gorica),

- na 2 področnih posamičnih atletskih tekmovanjih za OŠ in SŠ (Postojna in Nova Gorica),

- na 4 atletskih tekmovanjih Notranjsko kraške lige,

- na 9. bistrškem teku, ki ga organizira TD Bistrc v okviru Primorskih pokalnih tekov.

Poleg tega smo izvedli tri sestanke za člane zbora, na katerih smo obravnavali novosti v Pravilih za atletska tekmovanja, najpogostejše napake in nepravilnosti, ki so jih zaznali in opisali glavni sodniki v svojih poročilih. Aktivno smo se udeleževali tudi sestankov UO TD Bistrc, kjer smo poročali o delu ZAS Ilirska Bistrica, predstavili nova Pravila za atletska tekmovanja in poročali o drugi problematiki atletskih sodnikov.

Na povabilo SO ASS smo sodelovali na Svetu ASS v novembru mesecu in posvetu Glavnih sodnikov v aprilu mesecu.

V sodelovanju s SO ASS so trije kandidati v marcu mesecu opravljali preizkus znanja za napredovanje v višjo kategorijo, od tega bila uspešna dva kandidata.

V marcu mesecu predstavili delo atletskih sodnikov dijakom Gimnazije Ilirska Bistrica in pridobili štiri nove kandidate za atletske sodnike in jih aktivno vključili v delo zbora na šolskih tekmovanjih.

Na prošnjo AK Postojna smo sodelovali pri organizaciji in vodenju DP v dolgih tekih v aprilu mesecu. Za zagotovitev zadostnega števila atletskih sodnikov na tekmovanju smo zaprosili za pomoč druge ZAS (Nova Gorica, Koper, Kočevje, Ljubljana, Šentjernej in Novo Mesto).

Predlagamo, da se tudi v letu 2017 ZAS Ilirska Bistrica uvrsti na seznam zborov za medsebojno nudenje pomoči in sodelovanje (kontaktna oseba Marjan Tavčar, dosegljiv na elektronskem naslovu marjantavcar@gmail.com ali tel. št. **031 602 648**).

Na sestanku ZAS Ilirska Bistrica 14. 10. 2016 je Peter Urbančič, SIII zaprosil, da obvestimo SO ASS o njegovi odločitvi o "zamrznitvi" njegovega statusa kot glavnega sodnika iz razloga, ker v zadnjih štirih (4) letih ni bil imenovan za GS niti enkrat.

Ilirska Bistrica, 20.10.2016 Predsednik zbora

Marjan Tavčar